钦定古今图书集成/明伦汇编/氏族典/第204卷 > 高弁
## 钦定古今图书集成/明伦汇编/氏族典/第204卷 > 高弁

按《宋史高弁传》：“弁字公仪，濮州雷泽人。弱冠徒步从
种放学于终南山，又学古文于柳开，与张景齐名。至
道中，举进士，累官侍御史，谏修玉清昭应宫，降知广
济军。寻以户部判官试开封府。进士私发糊名，夺二
官。稍复知单州、邢州，盐铁判官，知陕州，卒。弁性孝友，
所为文章，多祖六经及《孟子》，喜言仁义，有《帝则》三篇”，
为世所传。